Il-Partit Nazzjonalista talab formalment biex jitlaqqa' malajr kemm jista' jkun il-Kumitat Parlamentari ghal Ghawdex, biex issir diskussjoni dwar kif l-imxija tal-coronavirus qed tolqot lil Għawdex. Fi stqarrija mill-kelliema tal-Oppożizzjoni Chris Said, Fredrick Azzopardi u Kevin Cutajar, intqal li l-Gvern għandu jassigura fost oħrajn kif l-aċċess għal Għawdex qed jiġi kkontrollat, kif l-ekonomija Għawdxija se tintlaqat u kif is-servizzi tas-saħħa f'Għawdex qed jilqgħu għall-effetti tal-virus.